ועדת החוקה, חוק ומשפט, כנסת 16, פרוטוקול מספר 429, 2005-03-01 14:00

מיכאל איתן: חברים, אני מאוד מבקש מכם כמה דקות של תשומת לב, אני הוצאתי מהדיון הזה גם את נציגי הממשלה וגם את נציגי רואי החשבון, היה לי צעקות, כולל שרת המשפטים, כולם, אני קורא בעיתון כל מיני דברים איך זה יכול להיות שאני הוצאתי את נציג הממשלה.

מיכאל איתן: אני רוצה להסביר, ואני גם תכף אעצור גם את הפרוטוקול, אני רוצה רק לפרוטוקול להסביר למה אני ביקשתי לעשות את הישיבה ככה.

מיכאל איתן: אלף, יש כאן בעיה של רצון להגיע לאיזה שהיא הסכמה, אין כאן עצות שאנחנו יכולים עוד לקבל, אין כאן עניין של מומחיות, יש כאן גישות שונות שסביבם אנחנו רוצים להגיע והצעות שונות לסכומים שונים בסעיף מסוים של חוק.

מיכאל איתן: ואני חושב שיש מקום בדברים כאלה שוועדה יכולה להתכנס בלי אנשים מבחוץ, בלי להיות תחת, חברים רוצים לנסות לגבש הסכמה פה אחד ולהגיע.

מיכאל איתן: אבל יש מקום שיהיה סוג דיונים כזה.

קריאה: אתה רוצה שנגיע לפשרה?

מיכאל איתן: כן.

דורית ואג: מגיעות עכשיו הצעות של חברי כנסת, היושב ראש קבע עד אחת בצהריים---

מיכאל איתן: בסדר, זה לא סוף העולם.

מיכאל איתן: עכשיו, אני מבקש בקטע הזה, מעכשיו רבותי, אני מבקש לעצור גם את הפרוטוקול (הפרוטוקול הופסק).

מיכאל איתן: לא היה לנו פרוטוקול עד עכשיו, עשיתי הפסקה, עכשיו אני מחדש את הישיבה, הישיבה נמשכת.

מיכאל איתן: אנחנו מתבקשים עכשיו להצביע---

דורית ואג: רק תודיע לפרוטוקול מה הוחלט.

מיכאל איתן: אנחנו צריכים להצביע לגבי סעיף 33---

משה בוטון: סעיף 33 בחוק המתקן לפי הנוסח שהתקבל עכשיו בוועדה.

מיכאל איתן: אבל צריך להצביע על הסכום.

משה בוטון: אז תצביע.

מיכאל איתן: בסדר, אז מי בעד רף של 500 אלף שקל ירים את ידו.

מיכאל איתן: תודה, פה אחד.

משה בוטון: הסעיף יכלול הצמדה לפי מדד המכירים לצרכן, הוא יגדיר מחזור כמו בעמותות סכום שיתקבל מכל סכום בשנה האחרונה, יגדיר שנה 12 חודשים וצריך אישור של האסיפה הכללית לא למנות---

מיכאל איתן: אבל ברוב של 10%.

משה בוטון: זה בוודאי.

משה בוטון: ה-10% בעלי מניות או יותר רשאים למנות כן רואה חשבון.

מיכאל איתן: זה גם חשוב, אבל אני רוצה בהצעה של משרד המשפטים נאמר שאם 10% ומעלה מבעלי המניות מבקשים כן למנות רואה חשבון, אז הם יכולים לכפות את מינוי רואה החשבון, זה מקובל גם.

משה בוטון: החוק שהונח ב-1.3.05 על שולחן הוועדה.

מיכאל איתן: הנוסח שהוכן על ידי ועדת המשנה לקראת הדיון בוועדה ביום 1.3.05, ועוד פעם בהזדמנות הזאת אני רוצה להודות לחבר הכנסת רשף חן שעשה כאן עבודה עצומה למעלה מכ-20 ישיבות?

רשף חן: עשרים ישיבות.

מיכאל איתן: עשרים ישיבות הוא ישב פה, אני אומר את זה לכתבים הכלכליים, מגיע גם שתתנו, אני רוצה להגיד דברים שרף לא יכול להגיד על עצמו---

רשף חן: מיקי, אתה לא צריך להודות לי הרבה, זה היה הדבר הכי מהנה שעשיתי בכנסת.

מיכאל איתן: את זה תגיד להם אחר כך.

מיכאל איתן: אני אומר לכם, אם אתם פעם מסתכלים על עבודה של חבר כנסת שיש בה מעט מאוד קרדיט והמון עבודה, הוא ישב עשרים ישיבות, ישיבות ארוכות בנושא מקצועי ועשה שיפורים גדולים.

מיכאל איתן: ואני רוצה להזכיר לכם, היה פה עימות אדיר בין הצעות החוק הפרטיות שאני היית אחד הדוורים שלהם, כי הכינו לי הולנדר וכל הסקטור הפרטי, הם באו ואמרו לי הורגים אותנו עם חוק החברות, צריך להתאים אותו שיהיה יותר מודרני, לטובת הכלכלה.

מיכאל איתן: אמרתי להם, תבואו, ישבתי איתם ולמדתי את החוק.

מיכאל איתן: אבל, אחר כך רשף חן לקח את ההצעה הזאת, הוא לקח את הצעת החוק הממשלתית ועשה את האינטגרציה בניהם.

מיכאל איתן: וזה המון עבודה וכולם מרוצים, גם מהממשלה וגם הסקטור הפרטי, אחר כך הוא ייתן לכם תדריך ויסביר לכם מה שהיה.

מיכאל איתן: עכשיו אנחנו נצביע, מי בעד העברת החוק, נוסח שולחן ועדת המשנה לקראת הדיון בוועדה ביום ה-1.3.05, לקריאה שנייה ושלישית במליאה?

מיכאל איתן: פה אחד, תודה רבה, אני מאוד מודה לכם.

יולי תמיר: זה לגיטימי לגמרי שקבוצת אינטרס מנסה לקדם את האינטרס שלה, זה לא לגיטימי שהם יכתיבו את התוצאה, זה לגיטימי שהם ינסו להפעיל את ההשפעה שלהם.

יולי תמיר: עשו מזה כאילו איזה דבר דמוקרטי, הבעיה היא שהעסקים הקטנים לא מאוגדים כמו רואי החשבון ולכן ההשפעה לא הייתה סימטרית.

יולי תמיר: הגדולה של הוועדה שהיא ידעה להגיד שהיא לא נותנת לאלה שמאוגדים את הכוח מול אלה שלא מאוגדים.

יולי תמיר: אבל היה פה תהליך לגיטימי של השפעה, זה לא היה, זה נשמע כאילו שילמו לחברי ועדה ועשו פה איזה דברים שלא יעשו.

מיכאל איתן: הם יצאו מנקודת שהם היו אפס, הם דרשו אפקט, צברנו בערך פי שמונה ממה שהם ביקשו וירדנו פי שש ממה שהממשלה ביקשה---

רשף חן: האמת היא שלדעתי לפחות שעצמת הלחץ והטונים של הלחץ היו דיי חריגים בעניין הזה.

רשף חן: גם העוצמה של הלחץ האינטרסנטי וגם הטונים שלו, היו קצת חריגים---

משה בוטון: ששרת המשפטים ביקשה זכות לרשום הסתייגות---

דובר: על הסעיף הזה?

משה בוטון: על הסעיף הזה רק.